Viktor Amadeus I.

Viktor Amadeus I. Savojský (tal: Vittorio Amedeo I di Savoia, * 8. máj 1587, Turín – † 7. október 1637, Vercelli) bol vojvodom savojským v rokoch 1630 až 1637. Zároveň bol titulárnym kráľom cyperským a jeruzalemským. Okrem iného bol známy taktiež ako Lev zo Susy.

 Pôvod 
Narodil sa v meste Turín ako syn Karola Emanuela I. Savojského a jeho manželky Kataríny Michaely Španielskej, ktorá bola dcérou španielskeho kráľa Filipa II. Detstvo prežil na španielskom panovníckom dvore v Madride u svojho starého otca Filipa II. Zostal tam až do kráľovho skonu roku 1598, pričom práve vtedy mal iba 11 rokov. V roku 1605 však skonal jeho brat menom Filip Emanuel, čím sa práve Viktor stal právoplatným dedičom savojského vojvodstva.

V skutočnosti sa však Viktor Amadeus stal savojským vojvodom až po otcovej smrti roku 1630. Politika Karola Emanuela bola známa slabou stabilitou v zahranično-politickom vzťahu s Francúzskym kráľovstvom a Španielskom, čím bolo potrebné armádu, ktorí by boli odhodlaní brániť územie vojvodstva. Chýbali však peniaze pre zverbovanie nových regrútov alebo zaplatenie žoldnierov, dôsledkom čoho tak Viktor Amadeus podpísal mierovú zmluvu so Španielskom.

Počas vojny o mantovské dedičstvo bolo Savojsko nútené vzdať sa územia Pinerola v prospech Francúzskeho kráľovstva. Tak dostalo Francúzsko strategickú cestu do srdca Savojska a zvyšku územia terajšieho Talianska. Pre vládcov Savojska to bola hrozná strata, pričom práve odvtedy sa snažili získať toto územie späť. Následne, pod vedením kardinála Richelieu sa Viktor Amadeus pokúsil vytvoriť protišpanielsku ligu v Taliansku. Podarilo sa mu tak dôsledne zvíťaziť vojensky v dvoch ozbrojených bitkách proti armádam Španielskeho impéria. Roku 1636 zvíťazili savojské ozbrojené oddiely v bitke pri Tornavento. O čosi neskôr, presnejšie dňa 8. septembra roku 1637 dosiahli savojské armády ďalšie vojenské víťazstvo v bitke pri Mombaldone.

 Smrť 
Dňa 25. septembra roku 1637 Viktor Amadeus ochorel po večeri pri vojvodovi z Créqui. Bol donesený do mesta Vercelli, kde napokon skonal dňa 7. októbra vo veku 50 rokov.

 Manželstvo a potomkovia 
V roku 1619 sa oženil s Kristínou Bourbonskou (* 1606 – † 1663), dcérou francúzskeho kráľa Henricha IV. a Márie Medicejskej. Po jeho smrti vládla v rokoch 1637 až 1663 na území vojvodstva ako regentka. Mali spolu týchto potomkov:

 mŕtvo narodený syn (*/† 1621)
 Ľudovít Amadeus (* 1622 až † 1628)
 Lujza Kristína (* 27. júl 1629 – † 14. máj 1692);
 ⚭ 1642 Móric Savojský
 František Hyacint, vojvoda savojský (* 14. september 1632 – † 4. október 1638)
 Karol Emanuel II., vojvoda savojský (* 20. jún 1634 – † 12. jún 1675);
 ⚭ 1663 Františka Magdaléna Orleánska
 ⚭ 1665 Mária Johana Savojská
 Margaréta Jolana (* 15. november 1635 – † 29. apríl 1663);
 ⚭ 1660 Ranuccio II. Farnese ; parmský vojvoda
 Henrieta Adela (* 6. november 1636 – † 18. marec 1676);
 ⚭ 1652 Ferdinand Maria Bavorský ; bavorský kurfirst
 Katarína Beatrix (* 6. november 1636 – † 26. august 1637).

Viktor Amadeus a jeho manželka sa stali predkami primogenitúrnej (kráľovskej) línie savojského rodu, ktorá vymrela roku 1831 smrťou kráľa-vojvodu Karola Félixa, dôsledkom čoho prešiel trón na potomkov Viktorovho mladšieho brata, Tomáša Savojského.

 Vývod z predkov 

 Iné projekty 

 Zdroj 

Kategória:Úmrtia 7. októbra
Kategória:Úmrtia v 1637
Kategória:Narodenia 8. apríla
Kategória:Narodenia v 1587
Kategória:Katolícki panovníci
Kategória:Savojskí